_:nda04f93c384d48318140be528beebf54xb0
<http://schema.org/articleBody>
"<!-- wp:paragraph -->\n<p>Čečenski lider Ramzan Kadirov istakao je da prati situaciju na Kosovu i da postoji treća strana koja zagovara sukobe, i koja će, dok na se na Balkanu ratuje, posmatrati sa strane i živeti u miru, prenosi B92.\"Ovo je veoma složena situacija u kojoj postoji treća strana huškača – NATO. Po ovom pitanju je nemoguće stati na stranu ni Srba ni Kosovara, ali postoji nedvosmislen stav koji i jedni i drugi treba da zauzmu. A ova pozicija, što je čudno, nije politička, već verska\", naveo je Kadirov.On je istakao da je Srbija država koja je otvoreno podržala Rusiju \"u borbi protiv nacizma i satanizma u Ukrajini\".\"Predsednik Srbije Aleksandar Vučić, koga dobro poznajem, odlično razume šta je NATO i kojim metodama alijansa raspiruje sukobe. Ceo NATO blok pokušava da iskvari zemlje sa tradicionalnim vrednostima u gomilu zlih ljudi sa životinjskim instinktima bez vere i časti. I nema sumnje da muslimani u ovoj specijalnoj operaciji protiv Iblisovih pristalica igraju važnu, ideološku i duhovnu ulogu protivdejstva\", naveo je on.Kako je dodao, NATO je odlučio da na Balkanu otvori stare rane.\"Shvativši da u Ukrajini njihovi planovi propadaju, zapadna alijansa je odlučila da pocepa ranu koja je zarastala na Balkanu. A dvostruko je uvredljivo što su na jednoj od strana, na koju huška NATO, kosovski muslimani. Zvanični razlog izbijanja sukoba je toliko smešan i banalan da nema sumnje u podstrekivanje spolja\", istakao je Kadirov.Naveo je da Zapad zagovara sukobe na Balkanu, dok će njihovi građani živeti u miru.\"Dok će se Balkan boriti među sobom, ceo Zapad će stajati iza i davati patrone, ali živeti u miru, povremeno protestujući protiv kršenja prava satanista, diktirajući svoje prioritete svetu. Zapamtite, za pristalice Sotone je korisno da vernike suprotstave među sobom pod bilo kojim izgovorom\", dodao je on.On je pozvao Srbe i Albance da razmišljaju o svojoj budućnosti.\"Pozivam Srbe i kosovske Albance da izbace NATO iz jednačine i razmišljaju o svojoj budućnosti. I tada će doći do razumevanja problema i njegovog rešenja. Postoje odlični primeri suživota u harmoniji različitih vera i nacionalnosti. Ali nema primera dobrog suživota sa NATO intervencionistima\". zaključio je čečenski lider.</p>\n<!-- /wp:paragraph -->\n\n<!-- wp:paragraph -->\n<p>kosovoonline</p>\n<!-- /wp:paragraph -->"
<https://sandzackenovine.com/2022/08/01/kadirov-prati-stanje-na-kosovu-a-stav-mu-je-isti-kao-i-rusiji/>